ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
சர்வதேச அளவில் ஏற்றுக்கொள்ளப்பட்ட ஓ.ஐ.எம்.எல்  சான்றிதழ்களை வழங்கும் உலகின் 13-வது நாடாக இந்தியா திகழ்கிறது
ஓ.ஐ.எம்.எல் என்பது 1955-ஆம் ஆண்டில் நிறுவப்பட்ட ஒரு அரசுகளுக்கு இடையிலான அமைப்பாகும். இந்தியா 1956-ல் அதன் உறுப்பினராகியது. இது 63 உறுப்பு நாடுகளையும், 64 தொடர்புடைய உறுப்பினர்களையும் கொண்டுள்ளது. உலகின் எந்தப் பகுதியிலும் எடைகள் மற்றும் அளவீடுகளை விற்பனை செய்வதற்காக சர்வதேச அளவில் ஏற்றுக்கொள்ளப்பட்ட ஓஐஎம்எல் சான்றிதழை வழங்கும் அதிகாரமாக இந்தியா மாறியுள்ளது. சர்வதேச சந்தையில் ஒரு எடை அல்லது அளவை விற்பனை செய்வதற்கு ஓஐஎம்எல் மாதிரி ஒப்புதல் சான்றிதழ் கட்டாயமாகும். இதை நுகர்வோர் விவகாரத் துறை இப்போது வழங்க முடியும்.
இந்தியா ஓஐஎம்எல் பரிந்துரைகள் மற்றும் எடைகள் மற்றும் அளவீடுகளின் சோதனை மற்றும் அளவுத்திருத்த நடைமுறைகளைப் பின்பற்றுகிறது. சட்ட அளவியலின் பிராந்திய குறிப்பு தரநிலை ஆய்வகங்களால் தயாரிக்கப்பட்ட அறிக்கைகள் இப்போது ஓஐஎம்எல் வழங்கும் அதிகாரிகளால் ஏற்றுக்கொள்ளப்படுகின்றன. இப்போது, இந்தியா ஓ.ஐ.எம்.எல் மாதிரி ஒப்புதல் சான்றிதழ்களை வழங்குவதற்கான ஒரு அதிகாரமாக உள்ளது மற்றும் உள்நாட்டு உற்பத்தியாளர்களுக்கு ஆதரவு அமைப்பாக செயல்பட முடியும். உள்நாட்டு உற்பத்தியாளர்கள் இப்போது கூடுதல் சோதனை கட்டணம் செலுத்தாமல் தங்கள் எடை மற்றும் அளவிடும் கருவியை உலகம் முழுவதும் ஏற்றுமதி செய்யலாம், இதன் விளைவாக கணிசமான செலவு மிச்சமாகும்.
பாதுகாப்பு அமைச்சகம்
குண்டு துளைக்காத ஆடைக்கான தொழில்நுட்ப பரிமாற்றம்
இந்திய ராணுவம் மற்றும் துணை ராணுவப் படையினருக்கு குண்டு துளைக்காத சட்டை  தயாரிக்கும் தொழில்நுட்பத்தை, ராணுவ ஆராய்ச்சி மற்றும் அபிவிருத்திக் கழகம் , கான்பூரைச் சேர்ந்த எம்.கே.யு. லிமிடெட் நிறுவனத்திற்கு வழங்கியுள்ளது.
புதுடெல்லியில் நடைபெற்ற விழாவில் இந்த தொழில்நுட்பத்தை டி.ஆர்.டி.ஓ. தலைவரும் பாதுகாப்புத் துறை ஆராய்ச்சி மற்றும் அபிவிருத்திச் செயலாளருமான டாக்டர் எஸ்.கிறிஸ்டோபர் வழங்கினார். இது தொடர்பான ஆவணங்கள் மற்றும் உரிம ஒப்பந்தங்கள் டி.ஆர்.டி.ஓ. மற்றும் எம்.கே.யு. லிமிடெட் நிறுவனங்களுக்கு இடையே பரிமாற்றம் செய்யப்பட்டன.
இந்திய ராணுவத்தின் பொதுவான பணியாளர் தகுதித் தேவை  எண்.1438 படி, புல்லட் புரூஃப் ஜாக்கெட் தொழில்நுட்பம் டி.ஆர்.டி.ஓ-வின் கான்பூர் பிரதான பரிசோதனைக்கூடத்தில், பாதுகாப்பு தளவாடங்கள் மற்றும் இருப்பு ஆய்வு மற்றும் மேம்பாட்டு நிறுவனம்  மூலம் உருவாக்கப்பட்டது. டி.ஆர்.டி.ஓ. பயன்படுத்தும் இந்தத் தொழில்நுட்பம் இந்திய ராணுவத்தின் தனிப்பட்ட பாதுகாப்பு மற்றும் சவாலை உறுதி செய்யும் என்.ஐ.ஜே.3 பிளஸ்  தரம் கொண்ட, ஜி.எஸ்.கியூ.ஆர்.சின் பல்வேறு தயாரிப்புகளில் ஒன்றாகும்.
டாக்டர் கிறிஸ்டோபர் தனது உரையில், இந்திய ராணுவம் மற்றும் துணை ராணுவப் படையினருக்கான புல்லட் புரூஃப் ஆடைகளை கான்பூர், எம்.கே.யு. நிறுவனமானது டி.ஆர்.டி.ஓ.வின் வளர்ச்சியடைந்த தொழில்நுட்பத்தைப் பயன்படுத்தி, டி.ஆர்.டி.ஓ.யுடன் இணைந்து மிகுந்த எச்சரிக்கையுடனும் உயர்ந்த தரத்தையும் தயாரிப்பை மேற்கொள்ள வேண்டும் என கேட்டுக்கொண்டார்.
இந்த விழாவில் டி.ஆர்.டி.ஓ-வின் நேவல் சிஸ்டம் & மெட்டீரியல் க்ளஸ்டரின் பொது மேலாளர் டாக்டர் எஸ்.வி.காமத், கான்பூர், டி.எம்.எஸ்.ஆர்.டி.இ. இயக்குனர் டாக்டர் என்.ஈஸ்வர பிரசாத், எம்.கே.யு.லிமிடெட் நிறுவனத்தின் நிர்வாக இயக்குனர் ஶ்ரீ நீரஜ் குப்தா மற்றும் டி.ஆர்.டி.ஓ. தலைமையகத்தைச் சேர்ந்த பல்வேறு இயக்குநர்களும் கலந்துகொண்டனர்.
பிரதமர் அலுவலகம்
உத்தராகண்ட் மாநிலம் உதய தினத்தையொட்டி அம்மாநில மக்களுக்கு பிரதமர் வாழ்த்து
உத்தராகண்ட் மாநிலம் உதய தினத்தையொட்டி அம்மாநில மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்து பிரதமர் வெளியிட்டுள்ள ட்விட்டர் பதிவில்;
“உத்தராகண்ட் மக்களுக்கு மாநில உதயதின வாழ்த்துக்கள், இம்மாநிலம் இயற்கை மற்றும் ஆன்மீகத்துடன் நெருங்கிய தொடர்புடையது. இம்மாநிலத்தைச் சேர்ந்த மக்கள், நாட்டைக் கட்டமைப்பதில் பல்வேறு துறைகளில் தனித்துவமான பங்களிப்பை வழங்கி வருகின்றனர். எதிர் வரும் ஆண்டுகளில் உத்தராகண்ட் வளர்ச்சியடையட்டும்” என்று குறிப்பிட்டுள்ளார்.
பிரதமர் அலுவலகம்
மகாராணா பிரதாப்புக்கு அவரது பிறந்த நாளில் பிரதமர் அஞ்சலி செலுத்தினார்
மகாராணா பிரதாப்புக்கு அவரது பிறந்த நாளில் பிரதமர் திரு. நரேந்திர மோடி அஞ்சலி செலுத்தினார்.
"பாரத மாதாவின் தலைசிறந்த புதல்வரான மகாராணா பிரதாப்புக்கு அவரது பிறந்த நாளில் பலப்பல வணக்கங்கள். தேசப்பற்று, சுயமரியாதை மற்றும் வீரம் மிகுந்த அவரின் வரலாறு நாட்டு மக்களை என்றும் ஊக்குவிக்கும்,என்றும் நினைவு கூரப்படும் ," என்று பிரதமர் கூறினார்.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
எல்லைப் பகுதிகளில் வசிக்கும் மக்களுக்கு எதிரான பாகுபாட்டை பிரதமர் நரேந்திர மோடி தலைமையிலான மத்திய அரசு முடிவுக்குக் கொண்டு வந்தது- மத்திய அமைச்சர் டாக்டர் ஜிதேந்திர சிங்
மத்தியிலும், ஜம்மு காஷ்மீரிலும் முந்தைய அரசுகள் தவறான முன்னுரிமைகளை வழங்கியதாக குற்றம் சாட்டிய மத்திய அறிவியல் மற்றும் தொழில்நுட்பம்  பிரதமர் அலுவலகம், பணியாளர், மக்கள் குறைதீர்ப்பு, ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார். கடந்த 9 ஆண்டுகளில், பிரதமர் திரு. நரேந்திர மோடி தலைமையிலான மத்திய அரசு, எல்லைப் பகுதிகளில் வாழும் மக்களுக்கு எதிரான பாகுபாட்டை முடிவுக்குக் கொண்டு வந்து, அனைவருக்கும் நீதியை உறுதி செய்துள்ளது என்று அவர் தெரிவித்தார்.
தன்னைச் சந்தித்த சீமா ஜாக்ரன் மஞ்சின் தூதுக்குழுவுடன் உரையாடிய டாக்டர் ஜிதேந்திர சிங், முந்தைய ஜம்மு-காஷ்மீர் மாநிலத்தில் முந்தைய அரசாங்கங்களின் அப்பட்டமான பாகுபாடு, எல்லைக் கட்டுப்பாட்டுக் கோட்டுப் பகுதியில் வசிப்பவர்களுக்கு உயர் கல்வி நிறுவனங்கள் மற்றும் வேலைகளில் 4% இடஒதுக்கீடு வழங்கும் முடிவில் இருந்து தெளிவாகத் தெரிகிறது, ஆனால் சர்வதேச எல்லையில்  வசிப்பவர்களுக்கு அது மறுக்கப்பட்டது.
"எல்லையின் ஒரு பகுதிக்கும் மற்றொரு பகுதிக்கும் இடையில் ஒரு பிரிவு இளைஞர்களுக்கும் மற்றொரு பிரிவினருக்கும் இடையிலான மனிதாபிமானமற்ற பாகுபாட்டிற்கு மோசமான எடுத்துக்காட்டு என அவர் கூறினார்.
பிரதமர் மோடி பதவியேற்ற பிறகுதான், இந்த முரண்பாடு சரிசெய்யப்பட்டது சர்வதேச எல்லையில் உள்ள இளைஞர்களுக்கும் அதே நன்மை வழங்கப்பட்டது என்று கத்துவா-உதம்பூர்-தோடாவை பிரதிநிதித்துவப்படுத்தும் மக்களவை எம்.பி.யான அமைச்சர் நினைவூட்டினார்.
ஜம்மு-காஷ்மீரில் குடியேறிய பாகிஸ்தான் அகதிகளுக்கு அவர்களின் குடியுரிமை மற்றும் சொத்துக்களின் அரசியலமைப்பு உரிமைகளை இழந்ததற்காக பிரதமர் மோடி வரலாற்றில் இடம் பெறுவார். ஜம்மு காஷ்மீரில் குடியேறிய அகதிகளுக்கு வாக்குரிமை கூட வழங்கப்படவில்லை. மேற்கு-பாகிஸ்தான் அகதிகளுக்கு ஒரு குடும்பத்திற்கு ரூ.5 லட்சம் வழங்கப்பட்டுள்ளது என்று அவர் கூறினார்.
இன்று எல்லை பகுதிகளில், கடைசி புள்ளி வரை சாலை இணைப்பு உள்ளது, இதுவும் கடந்த 9 ஆண்டுகளில் செய்யப்பட்டது என்று அவர் கூறினார். தனது எம்.பி நிதியிலிருந்து, கதுவா மாவட்டத்தில் உள்ள எல்லைப் பகுதி வீடுகளின் வளாகத்திற்குள் 300 க்கும் மேற்பட்ட கழிப்பறைகள் கட்டப்பட்டுள்ளன என்பதை அவர் நினைவு கூர்ந்தார்.
எல்லை குண்டுவெடிப்பு தாக்குதலில் இழந்த ஒவ்வொரு கால்நடை / கால்நடைகளுக்கும் ரூ .50,000 இழப்பீடு வழங்கப்பட்டது. கால்நடைகளின் எண்ணிக்கைக்கு வரம்பு இல்லை. எல்லைப் பகுதிகளுக்கு 5 குண்டு துளைக்காத ஆம்புலன்ஸ்களை அரசாங்கம் வழங்கியுள்ளது.
ஜல்சக்தி அமைச்சகம்
மேற்கு வங்கத்தில் ஜல் ஜீவன் திட்டத்தை மந்தமாக அமல்படுத்துதல் குறித்து மத்திய ஜல்சக்தி துறை அமைச்சர் கவலை தெரிவித்துள்ளார்
மேற்கு வங்கத்தில் ஜல் ஜீவன் திட்டத்தின்  கீழ் மேற்கொள்ளப்படும் பணிகள் மந்தமாக நடைபெறுவது குறித்து, மேற்குவங்க முதல்வருக்கு எழுதியுள்ள கடிதத்தில், மத்திய ஜல்சக்தி துறை அமைச்சர் திரு கஜேந்திர சிங் செகாவத் கவலை தெரிவித்துள்ளார்.
வீடுகளுக்கு குடிநீர் குழாய் இணைப்புகள் கொடுப்பதற்காகவும், அதற்காக அந்த நிதியை பயன்படுத்துவதற்காகவும், ஜல்ஜீவன் திட்டத்தின் கீழ், மத்திய அரசு நிதி வழங்குகிறது என தனது கடிதத்தில் திரு செகாவத் குறிப்பிட்டுள்ளார். 2019-20ம் ஆண்டில் 32 லட்சம் வீடுகளுக்கு குடிநீர் குழாய் இணைப்பு வழங்க இலக்கு நிர்ணயிக்கப்பட்டது. ஆனால், மேற்கு வங்க மாநிலத்தில் 4,750 வீடுகளுக்கு மட்டுமே குடிநீர் குழாய் இணைப்புகள் வழங்கப்பட்டுள்ளன. மேற்கு வங்கத்துக்கு 2019-20ம் ஆண்டில் ரூ.994 கோடி ஒதுக்கீடு செய்யப்பட்டது. இதில் ரூ.428 கோடியை மட்டுமே மாநில அரசு செலவழித்துள்ளது. ஆர்சனிக் / ப்ளூரைடு பாதிப்பு உள்ள குடியிருப்பு பகுதிகளில் குடிநீர் வழங்க கடந்த 2017 மார்ச் முதல், மொத்தம் ரூ.1,305.70 கோடி, மேற்கு வங்கத்துக்கு வழங்கப்பட்டிருக்கிறது. இவற்றில் ரூ.573.36 கோடி இன்னும் பயன்படுத்தப்படாமல் உள்ளது.
மேற்கு வங்கத்துக்கான ஒதுக்கீடு 2019-20ம் ஆண்டில் ரூ.994 கோடியிலிருந்து, 2020-21ம் ஆண்டில் ரூ.1,610.76 கோடியாக உயர்த்தப்பட்டுள்ளது என கடிதத்தில் குறிப்பிடப்பட்டுள்ளது. கடந்தாண்டு செலவழிக்கப்படாத தொகையுடன், மேற்கு வங்கத்துக்கு ஜல்ஜீவன் திட்டத்துக்கான மத்திய நிதி ரூ.2,760 கோடி உள்ளது. மாநில பங்களிப்புடன் சேர்த்து, 2020-21ம் ஆண்டில், ஜல்ஜீவன் திட்டத்தை அமல்படுத்த மேற்கு வங்கத்துக்கு ரூ.5,645 கோடி நிதி இருக்க வேண்டும். ஒவ்வொரு வீட்டுக்கும் குடிநீர் குழாய் இணைப்பு வழங்குவது தேசிய அளவிலான முன்னுரிமை எனவும், இந்த இலக்கை குறித்த காலத்துக்குள் முடிக்க மாநில அரசு முயற்சிகள் எடுக்க வேண்டும் என ஜல்சக்தி துறை அமைச்சர் வலியுறுத்தினார்.
மீதமுள்ள வீடுகளுக்கு குடிநீர் குழாய் இணைப்பு வழங்க, தற்போதுள்ள குடிநீர் விநியோக முறையை மறுசீரமைத்து/அதிகரிப்பதில் கவனம் செலுத்தி. குறித்த காலத்துக்குள் ஜல்ஜீவன் திட்ட இலக்கை முடிக்க முறையாக திட்டமிட வேண்டியது அவசியம் என அமைச்சர் வலியுறுத்தினார். மாநிலத்தில் தற்போதுள்ள குடிநீர் விநியோகத் திட்டங்கள் மூலம், 21,600 கிராமங்களில் ஒரு கோடி வீடுகளுக்கு குடிநீர் குழாய் இணைப்பு வழங்க முடியும் என தெரிவிக்கப்பட்டுள்ளதாக ஜல்சக்தி அமைச்சர் கூறினார்.
------
(Visitor Counter : 138
இளைஞர் நலன் மற்றும் விளையாட்டு அமைச்சகம்
காமன்வெல்த் விளையாட்டு போட்டிகளில் பளுதூக்குதல் வீராங்கனை மீராபாய் சானு நேற்று இந்தியாவின் முதல் தங்கத்தை வென்றதை அடுத்து, பளு தூக்குதலுக்கான இந்தியாவின் இரண்டாவது தங்கப் பதக்கத்தை ஜெரிமி வென்றார்
ஞாயிற்றுக்கிழமை நடைபெற்ற காமன்வெல்த் போட்டியில் 67 கிலோ எடைப்பிரிவில் மிசோரத்தைச் சேர்ந்த 19 வயதான ஜெரிமி லால்ரின்னுங்கா இந்தியாவின் இரண்டாவது தங்கப் பதக்கம் வென்றார். ஜெரிமி மொத்தம் 300 கிலோ  தூக்கினார், இது ஒரு காமன்வெல்த் போட்டி சாதனையாகும். இந்தப் போட்டியில் இந்தியாவுக்கு கிடைத்த ஐந்தாவது பதக்கமும், இரண்டாவது தங்கமும் இதுவாகும். குடியரசு தலைவர் திருமதி. திரௌபதி முர்மு, பிரதமர் திரு நரேந்திர மோடி, மத்திய விளையாட்டுத்துறை அமைச்சர் திரு அனுராக் தாக்கூர் மற்றும் நாட்டின் அனைத்து பகுதிகளிலும் இருந்தும் இந்தியர்கள் வாழ்த்து தெரிவித்தனர்.
முன்னதாக, மீராபாய் சானு 2022 காமன்வெல்த் விளையாட்டுப் போட்டியில் பெண்களுக்கான 49 கிலோ பளுதூக்கும் போட்டியில் மொத்தம் 201 கிலோ எடையைத் தூக்கி இந்தியாவின் முதல் தங்கப் பதக்கத்தை வென்றார். ஆண்களுக்கான 55 கிலோ பளு தூக்குதல் போட்டியில் சங்கேத் சர்கார் வெள்ளிப் பதக்கம் வென்றார். பெண்களுக்கான 55 கிலோ பளு தூக்குதல் போட்டியில் பிந்த்யாராணி தேவி வெள்ளிப் பதக்கமும், ஆண்களுக்கான 61 கிலோ பளு தூக்குதல் பிரிவில் குருராஜா பூஜாரி வெண்கலப் பதக்கமும் வென்றனர்.
ஜெரிமியின் சாதனைக்கு குடியரசு தலைவர் திருமதி திரௌபதி முர்மு வாழ்த்து தெரிவித்தார்.
அவர் வெளியிட்டுள்ள டுவிட்டர் வாழ்த்து செய்தியில் கூறியிருப்பதாவது;
“காமன்வெல்த் விளையாட்டுப் போட்டியில் பளுதூக்கும் போட்டியில் தங்கம் வென்ற ஜெரிமி லால்ரின்னுங்கா உங்களுக்கு வாழ்த்துக்கள். காயம் ஏற்பட்டாலும் உங்களின் தன்னம்பிக்கை, வரலாற்றை உருவாக்கவும், கோடிக்கணக்கானவர்களுக்கு உத்வேகம் அளிக்கவும் உதவியது. உங்களின் வெற்றி இந்தியர்களை பெருமையில் ஆழ்த்தியுள்ளது. இது போன்ற மகிமையின் தருணங்களை நீங்கள் மேலும் பெற வாழ்த்துகிறேன்."
தனது முதல் காமன்வெல்த் விளையாட்டுப் போட்டியில் தங்கப் பதக்கம் வென்று, காமன்வெல்த் விளையாட்டுப் போட்டிகளிலும் சாதனை படைத்ததற்காக ஜெர்மி லால்ரின்னுங்காவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
தங்கப் பதக்கம் வென்ற ஜெரிமி லால்ரின்னுங்காவுக்கு மத்திய விளையாட்டுத்துறை அமைச்சர் அனுராக் சிங் தாக்கூர் வாழ்த்து தெரிவித்துள்ளார். அவர் வெளியிட்டுள்ள டுவிட்டர் பதிவில், "CWG 2022 இல் ஆண்களுக்கான 67 கிலோ பளுதூக்கலில் ஜெரிமியின் தங்கம், Khelo India வின் தடகள வளர்ச்சிக்கு ஒரு சிறந்த எடுத்துக்காட்டு. ஜெரிமியின் சாதனையை நினைத்து இந்தியா பெருமை கொள்கிறது’’ என்று கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
சர்வதேச யோகா தினத்தையொட்டி பிரதமர் நாட்டு மக்களுக்கு உரை
உலகளாவிய உத்வேகமாகவும், மக்கள் இயக்கமாகவும் மாறியிருக்கிறது யோகா: பிரதமர்
சர்வதேச யோகா தினத்தையொட்டி, பிரதமர் திரு நரேந்திர மோடி நாட்டு மக்களுக்கு வீடியோ மூலம் வாழ்த்து தெரிவித்துள்ளார். அதில் யோகா தற்போது உலகளாவிய உத்வேகமாகவும், மக்கள் இயக்கமாகவும் மாறியிருப்பதாகக் கூறியுள்ளார். உலக நாடுகளைச் சேர்ந்த மக்களை ஒருங்கிணைக்கும் யோகா, வசுதைவ குடும்பகம் என்ற உத்வேகத்தின் அடிப்படையிலானது என்றும், ஒரே பூமி, ஒரே குடும்பம், ஒரே எதிர்காலம் என்ற கருப்பொருளைக் கொண்ட இந்தியாவின் ஜி20 தலைமைத்துவத்தை வழிநடத்துவதாகவும் பிரதமர் கூறியுள்ளார்.
புதுதில்லி எய்ம்ஸ் மருத்துவமைனையில் நடைபெற்ற 9-வது யோகா தினக் கொண்டாட்ட நிகழ்ச்சியில், மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா தலைமையில் நூற்றுக்கணக்கானோர் யோகப் பயிற்சியில் ஈடுபட்டனர்.
இந்நிகழ்ச்சியில் உரையாற்றிய மத்திய சுகாதாரத்துறை அமைச்சர் டாக்டர் மன்சுக் மாண்டவியா, இந்தியாவின் பழமையான பாரம்பரியமாகத் திகழ்ந்த யோகா மீதான ஆர்வம் பின்னர் படிப்படியாக குறைந்ததை நினைவுகூர்ந்தார். ஆனால் யோகக்கலையைப் பிரபலப்படுத்தப் பிரதமர் நரேந்திர மோடி மேற்கொண்ட முயற்சியின் பலனாக தற்போது உலகின் யோகப்பயிற்சி நடைபெறாத இடமே இல்லை என்ற அளவுக்கு பிரபலமடைந்திருப்பதை சுட்டிக்காட்டினார். யோகக்கலையே இந்தியாவின் மென்சக்தியாக உருவெடுத்திருப்பதாகக் குறிப்பிட்ட மாண்டவியா அன்றாட வாழ்வில் யோகப்பயிற்சி செய்வதன் பலன்களையும் பட்டியலிட்டார். மனதிற்கும், உடலிற்கும் புத்துணர்ச்சி அளிக்கும் யோகா, உடலில் எதிர்ப்புசக்தியை உருவாக்கி நோய்களிலிருந்து நம்மை பாதுகாப்பதாகவும் தெரிவித்தார்.
கொரோனா பெருந்தொற்றுக் காலத்திற்கு பிறகு, உடல்நலத்தைப் பாதுகாப்பதன் அவசியம் குறித்து பொதுமக்களிடையே விழிப்புணர்வு ஏற்பட்டிருப்பதாகவும், குறிப்பாக யோகப்பயிற்சி தனது நீடித்த மருத்துவப்பலன் காரணமாக அனைத்து மக்களையும் சென்று சேர்ந்திருப்பதாகவும் மத்திய அமைச்சர் குறிப்பிட்டார். அனைவரும் யோகப்பயிற்சியை செய்வதோடு மட்டுமல்லாமல், யோகப்பயிற்சியில் ஈடுபடுவோரை ஊக்குவிக்க வேண்டும் எனவும் டாக்டர் மன்சுக் மாண்டவியா கேட்டுக்கொண்டார்.
பிரதமர் அலுவலகம்
ராஞ்சியில் பிரதம மந்திரி மக்கள் நல்வாழ்வுத் திட்டத்தை பிரதமர் துவக்கி வைக்கவுள்ளார் சிக்கிமில் பாக்யாங் விமான நிலையத்தையும் துவக்கி வைக்கிறார்
ஜார்கண்ட் மாநிலம், ராஞ்சியில் செப்டம்பர் 23, 2018- அன்று பிரதம மந்திரி மக்கள் நல்வாழ்வுத் திட்டத்தை பிரதமர் திரு. நரேந்திர மோடி துவக்கி வைக்கவுள்ளார். இந்தத் திட்டத்தின்கீழ் நாடுமுழுவதும் 10 கோடி குடும்பங்கள், தலா 5 லட்சம் பெருமான காப்பீட்டை ஒவ்வொரு ஆண்டும் பெறும்.
இதுதொடர்பான கண்காட்சி ஒன்றையும் பிரதமர் பார்வையிடவுள்ளார். இந்தத் திட்டம் தொடர்பான பயனாளியின் அடையாளத்தை அறிதல், மின்னணு அட்டை உருவாக்குதல் போன்ற செயல் விளக்க நடவடிக்கைகளையும் பிரதமர் பார்வையிடவுள்ளார்.
இந்த நிகழ்ச்சியின்போது, சைபாஸா மற்றும் கொடர்மா ஆகிய இடங்களில் மருத்துவக் கல்லூரிகளுக்குப் பிரதமர் அடிக்கல் நாட்டுகிறார். அங்கு 10 சுகாதார, மக்கள் நல மையங்களைத் திறந்து வைக்கிறார். பின்னர் சிக்கிம் மாநிலம் காங்டாக் நகருக்குப் புறப்படுவதற்கு முன் பொதுமக்களிடையே உரையாற்றுகிறார்.
வரும் செப்டம்பர் 24ம் தேதி பாக்யாங் விமான நிலையத்தைத் திறந்து வைக்கிறார். இதன் மூலம் சிக்கிம் மாநிலம் விமான நிலையத்தைப் பெறுகிறது. இது மாநிலத்தில் போக்குவரத்து இணைப்பை வலுப்படுத்தும். சுற்றுலாவுக்கும் பெரிதும் துணை புரியும். பாக்யாங் விமான நிலையத்தைப் பிரதமர் வந்தடையும்போது, அங்கு அவருக்கு விமான நிலையம், விமான முனையக் கட்டடம் ஆகியவை குறித்து விவரிக்கப்படும். பின்னர் விமான நிலையத்தைத் திறப்பதைக் குறிக்கும் பெயர்ப் பலகையை பிரதமர் திறந்து வைப்பார். அதன் பின் அவர் உரையாற்றுகிறார்.
பிரதமர் அலுவலகம்
பேராசிரியர் சி.எஸ். சேஷாத்ரி மறைவுக்கு பிரதமர் இரங்கல்
பேராசிரியர் சி.எஸ்.சேஷாத்ரி மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார்.
பிரதமர் பகிர்ந்துள்ள டுவிட் பதிவில், “பேராசிரியர் சி.எஸ். சேஷாத்ரி மறைவினால், கணிதத் துறையில் மிகச் சிறந்த பணியாற்றிய அறிவுஜீவி ஒருவரை நாம் இழந்து விட்டோம். அவரது பணிகள், குறிப்பாக அல்ஜிபிரா ஜியோமெட்ரியில் அவர் ஆற்றிய பணிகள், தலைமுறை தோறும் நினைவு கொள்ளப்படும். அவரது குடும்பத்தினருக்கும், நலம் விரும்பிகளுக்கும் எனது ஆழ்ந்த இரங்கல். ஓம் சாந்தி” என்று கூறியுள்ளார்.
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தெலுங்கானா காய்கறி கழிவுகளில் இருந்து மின்சாரம் உற்பத்தி செய்கிறது
ஐதராபாத்தின் போவன்பல்லி சப்ஜி மண்டியின் புதுமையான முயற்சிகளை மனதின் குரல்  நிகழ்ச்சியில் பிரதமர் மோடி பாராட்டினார்.
போவன்பல்லி காய்கறி சந்தை அதன் புதுமையான கழிவு மேலாண்மை அமைப்புக்காக பிரதமர் நரேந்திர மோடியின் கவனத்தை ஈர்த்துள்ளது. மன் கி பாத் நிகழ்ச்சி ஒன்றின் போது உயிரி மின்சாரம், உயிரி எரிபொருள் மற்றும் உயிரி உரம் உருவாக்கும் திட்டத்தை பிரதமர் பாராட்டினார். சந்தையின் கழிவுகள் தற்போது செல்வமாக மாறி வருவதாகக் கூறிய பிரதமர், "சப்ஜி மண்டிகளில், காய்கறிகள் பல காரணங்களால் அழுகுவதையும், சுகாதாரக்கேடு பரவுவதையும் கண்டோம். இருப்பினும், ஹைதராபாத்தில் உள்ள போவன்பல்லி சப்ஜி மண்டியில் உள்ள வியாபாரிகள் காய்கறிக் கழிவுகளில் இருந்து மின்சாரம் தயாரிக்க முடிவு செய்தனர்." இதுவே புதுமை சிந்தனையின் சக்தியாகும்" என்று பிரதமர் குறிப்பிட்டிருந்தார்.
போவன்பல்லி காய்கறி சந்தை, இந்த சந்தையில் இருந்து சேகரிக்கப்படும் காய்கறி மற்றும் பழ கழிவுகள் சுமார் 500 யூனிட் மின்சாரம் மற்றும் 30 கிலோ உயிரி எரிபொருளை உற்பத்தி செய்ய பயன்படுத்தப்படுகிறது. உற்பத்தி செய்யப்படும் மின்சாரம் தெருவிளக்குகள், 170 கடைகள், ஒரு நிர்வாக கட்டிடம் மற்றும் நீர் விநியோக இணைப்பு ஆகியவற்றிற்கு மின்சாரம் வழங்குகிறது. இதற்கிடையில், உற்பத்தி செய்யப்படும் உயிரி எரிபொருள் சந்தையின் வணிக சமையலறைக்கு செலுத்தப்படுகிறது. அதே நேரத்தில் இந்த உணவு விடுதியும் உற்பத்தி செய்யப்படும் மின்சாரத்தில் இயங்குகிறது. சராசரியாக 400 யூனிட் மின்சாரம் தயாரிக்கும் வகையில் இங்கு கழிவுகள் உருவாகின்றன. இதன் விளைவாக, சந்தையும் தூய்மையாக பாதுகாக்கப்படுகிறது.
கழிவுகளை தரம் பிரித்தல், பிரித்தெடுத்தல், இயந்திரங்களை இயக்குதல் மற்றும் நிர்வாகப் பணிகளை நிர்வகித்தல் போன்ற பல்வேறு பணிகளில் ஈடுபடுவதற்கான வாய்ப்புகளை பெண்களுக்கு வழங்குகிறது. இந்த ஆலை பெண் தொழிலாளர்களுக்கு நிலையான வருமானம் மற்றும் திறன் மேம்பாட்டுக்கான வாய்ப்பை வழங்குகிறது.
போவன்பல்லி காய்கறி சந்தையில் கழிவுகளை ஆற்றலாக மாற்றும் இந்த புதுமையான நடைமுறையானது, உயிரி எரிபொருளை உருவாக்க ஒரு நிலையான அமைப்பைப் பயன்படுத்துவது குறித்த பெரிய அளவிலான விழிப்புணர்வை உருவாக்கியுள்ளது, மேலும் நகர்ப்புற நிலப்பரப்பை மாற்றுவதற்கு இதுபோன்ற திட்டங்களை மேற்கொள்ள பல நகரங்களை ஊக்குவிக்கிறது.
பிரதமர் அலுவலகம்
திரு. நரேஷ் சந்திரா மறைவிற்கு பிரதமர் இரங்கல்
முன்னாள் குடிமை பணியாளர் திரு. நரேஷ் சந்திரா மறைவிற்கு பிரதமர் திரு. நரேந்திர மோடி இரங்கல் தெரிவித்துள்ளார்.
“திரு. நரேஷ் சந்திரா தலை சிறந்த குடிமை பணியாளர் ஆவார். அரசாட்சி முறை மற்றும் கொள்கைகள் தொடர்பான விஷயங்களில் அழியாத அடையாளமாய் இருப்பவர். அவரது மறைவு வருத்தத்தை அளிக்கிறது.
அமெரிக்காவின் தூதராக இருந்தபோது அவர் என்னை அழைத்து இரவு விருந்து அளித்தபோது அவருடன் நான் பகிர்ந்து கொண்ட பல ஆழமான விவாதங்கள் இன்றும் என் நினைவில் உள்ளது. வலிமையான இந்தியா – அமெரிக்க நட்பினை அவர் ஆழமாக நம்பினார்”, என்று பிரதமர் தனது இரங்கல் செய்தியில் குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
ரூ.7.09 லட்சம் மதிப்புள்ள 8000 யூரோக்கள் சென்னை விமான நிலையத்தில் பறிமுதல்
சென்னையில் இருந்து துபாய் செல்வதற்காக வந்த பயணி ஒருவரிடம் ரூ.7.09 லட்சம் மதிப்புள்ள 8000 யூரோக்களை விமான நிலைய சுங்கத் துறை அதிகாரிகள் பறிமுதல் செய்தனர்.
உளவுத் தகவல் அடிப்படையில் சென்னையில் இருந்து ஏர் இந்தியா எக்ஸ்பிரஸ் விமானம் மூலம் துபாய் செல்வதற்காக வந்த திருவள்ளூரைச் சேர்ந்த அப்துல் ரசாக் என்பவரிடம் சுங்க அதிகாரிகள் சோதனை நடத்தினர். அவரது கைப்பையை சோதனையிட்ட போது, 4000 யூரோக்கள் 50 யூரோ தாள்களாக மறைத்து வைக்கப்பட்டிருந்தது கண்டுபிடிக்கப்பட்டது. மேலும், அவர் 100 யூரோ நோட்டுக்களை கட்டாக சுருட்டி தனது ஆசனவாயில் மறைத்து வைத்திருந்தார். அதை பிரித்துப் பார்த்தபோது, 4000 யூரோக்கள் இருந்தன. மொத்தம் அவரிடம் 8000 யூரோக்கள் பறிமுதல் செய்யப்பட்டன. இவற்றின் இந்திய மதிப்பு ரூ.7.09 லட்சம். இந்தப் பணம் சுங்க சட்டத்தின் கீழ் பறிமுதல் செய்யப்பட்டதாக சென்னை சர்வதேச விமான நிலைய சுங்கத்துறை ஆணையர் விடுத்துள்ள பத்திரிக்கை செய்தியில் தெரிவித்துள்ளார்.
பிரதமர் அலுவலகம்
பெண்களுக்கான சேமிப்புச் சான்றிதழ் திட்டத்தில் சேருமாறு பெண்களைப் பிரதமர் கேட்டுக் கொண்டுள்ளார்
பெண்களுக்கான சேமிப்புச் சான்றிதழ் திட்டத்தில்  அதிக அளவில் பதிவு செய்யுமாறு பெண்களைப் பிரதமர் வலியுறுத்தியுள்ளார். நிதி உள்ளடக்கத்தை மேம்படுத்துவது குறித்து மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிர்தி இரானியின் ட்விட்டைப் பிரதமர் மறு ட்விட் செய்துள்ளார். அதில் பிரதமர்,
“ பெண்களுக்கான சேமிப்புச் சான்றிதழ் திட்டத்தில்  அதிக அளவில் பெண்கள் சேருமாறு கேட்டுக்கொள்கிறேன். இது நமது பெண்கள் சக்திக்கு பல நன்மைகளை வழங்குகிறது." என்று குறிப்பிட்டுள்ளார்.
|
பிரதமர் அலுவலகம்
|
பிரதமர் நாளை  கேரளாவிற்கு பயணம் மேற்கொள்கிறார்.
கொல்லம் புறவழிச் சாலை என்.எச்.-66ஐ பிரதமர் திறந்து வைக்கிறார் திருவனந்தபுரத்தில் உள்ள பத்மநாபசாமி கோவிலில் பிரதமர் வழிபடுகிறார்.
பிரதமர் திரு. நரேந்திர மோடி கேரளா மாநிலத்தில் உள்ள கொல்லம் மற்றும் திருவனந்தபுரம் நகரங்களுக்கு நாளை  பயணம் மேற்கொள்கிறார்.
கொல்லத்தில் பிரதமர் கொல்லம் புறவழிச் சாலை என்.எச்.-66ஐ திறந்து வைக்கிறார். இது 13 கிமீ நீளம் கொண்ட இருவழிப்பாதையாகும். இத்திட்டத்தின் மொத்த மதிப்பு ரூ. 352 கோடி. 1540 மீட்டர் நீளமுடைய அஷ்டமுடி ஏரி மேல் செல்லும் 3 முக்கிய பாலங்களும் இதில் அடங்கும். இத்திட்டம் ஆலப்புழா மற்றும் திருவனந்தபுரம் இடையேயான பயண நேரத்தை குறைத்து, கொல்லம் நகரத்தில் போக்குவரத்து நெரிசலை குறைக்கும்.
திருவனந்தபுரத்தில் பிரதமர் திரு. நரேந்திர மோடி பத்மநாபசாமி கோவிலுக்கு செல்வார். பார்வையாளர்கள் வசதிக்கான சில திட்டங்களை தொடங்கும் வகையில் பிரதமர் அதற்கான கல்வெட்டை திறந்துவைப்பார்.
சிறப்பு சேவைகள் மற்றும் கட்டுரைகள்
ரூ.6.31 கோடி மதிப்பிலான 902 கிராம் ஹெராயின் சென்னை விமானநிலைய சுங்கத்துறையினரால் பறிமுதல் செய்யப்பட்டது
சென்னை விமான நிலையச் சுங்கத்துறையினருக்குக் கிடைத்த ரகசியத் தகவலின் அடிப்படையில், ஷார்ஜாவில் இருந்து 13.12.22 அன்று ஜி-9471 என்ற எண் கொண்ட விமானம் மூலம் சென்னை வந்த கென்யாவைச் சேர்ந்த இருங்குமேரி முதோனி என்ற பெண் பயணியிடம் சுங்கத்துறை அதிகாரிகள் விசாரணை மேற்கொண்டனர். சந்தேகத்தின் பேரில் அவரது உடமைகளைப் பரிசோதித்ததில், அவரது மலக்குடலில் 902 கிராம் எடையிலான ஹெராயின் போதைப்பொருள் மறைத்துவைக்கப்பட்டிருப்பது கண்டறியப்பட்டது. ஹெராயினின் மதிப்பு ரூ.6.03 கோடி என மதிப்பிடப்பட்டுள்ளது. இந்த பயணியைக் கைது செய்து அதிகாரிகள் விசாரணை மேற்கொண்டு வருகின்றனர்.
இந்தத் தகவலை, சென்னை சர்வதேச விமாநிலையத்தின் சுங்கத்துறை முதன்மை ஆணையர் டாக்டர் எம். மேத்யூ ஜாலி வெளியிட்டுள்ள செய்திக்குறிப்பில் தெரிவித்துள்ளார்.
எரிசக்தி அமைச்சகம்
500 மெகாவாட் மிதக்கும் சூரிய எரிசக்தி திட்டங்களுக்காக கெட்காலுடன் என்எச்பிசி ஒப்பந்தம்.
இந்தியாவின் முதன்மையான நீர் மின்சார நிறுவனமான என்எச்பிசி லிமிடெட், புதுப்பிக்கத்தக்க எரிசக்தித் துறையில் ஒடிசாவில் முன்னணி மாநில பொதுத்துறை நிறுவனமான கிரீன் எனர்ஜி டெவலப்மெண்ட் கார்ப்பரேஷன் ஆஃப் ஒடிசா லிமிடெட்  உடன் “வெவ்வேறு சூரிய மின்சக்தித் திட்டங்களில் 500 மெகாவாட் உற்பத்தி”-க்காக ப்ரமோட்டர்ஸ் ஒப்பந்தத்தில் 04 ஜனவரி 2022 அன்று கையெழுத்திட்டது .
ஒடிசா மாநில அமைச்சர்  திரு. திப்யா ஷங்கர் மிஷ்ரா, என்எச்பிசி இயக்குநர்  திரு. பிஸ்வஜித் பாசு மற்றும் ஓஎச்பிசி, கிரிட்கோ, கெட்கால் மற்றும் என்எச்பிசி ஆகியவற்றின் மூத்த அதிகாரிகள் முன்னிலையில் என்எச்பிசி தலைவர் மற்றும் நிர்வாக இயக்குநர் திரு. ஏ. கே. சிங் மற்றும் ஓஎச்பிசி தலைவரும் கெட்காலின் தலைவர் மற்று நிர்வாக இயக்குநருமான திரு. பிஷ்ணுபாத சேத்தி ஆகியோர் ஒப்பந்தத்தில் கையெழுத்திட்டனர். முன்னதாக என்எச்பிசி மற்றும் கெட்கால் இடையிலான புரிந்துணர்வு ஒப்பந்தம் 20.07.2020 அன்று கையெழுத்திடப்பட்டது.
இந்த ஒப்பந்தத்தில் கையெழுத்திட்டதன் மூலம், ஒடிசாவில் 500 மெகாவாட் மிதக்கும் சூரிய சக்தி திட்டங்களை செயல்படுத்துவதற்காக ஒரு நிறுவனத்தை கூட்டாக நிறுவுவதற்கு என்எச்பிசி மற்றும் கெட்கால் ஒப்புக்கொள்கின்றன. முன்மொழியப்பட்ட கூட்டு நிறுவனத்தில் என்எச்பிசி மற்றும் கெட்காலின் பங்குகள் 74:26 என்ற விகிதத்தில் இருக்கும். நிறுவனத்தின் அங்கீகரிக்கப்பட்ட பங்கு மூலதனம் ரூ. 500 கோடி ஆகவும், ஆரம்பத்தில் செலுத்தப்பட்ட பங்கு மூலதனம் ரூ 10 கோடி ஆகவும் இருக்கும்.
முதல் கட்டத்தில் 300 மெகாவாட் மிதக்கும் சூரிய சக்தி, ரெங்காலி ஹெச்.இ-யின் நீர்த்தேக்கத்தில் நிறுவப்படும். அல்ட்ரா மெகா புதுப்பிக்கத்தக்க எரிசக்தி மின்சார பூங்கா, சோலார் பார்க் திட்டத்தின் 8-வது முனையின் கீழ் இந்த திட்டம் செயல்படுத்தப்படும்.
திட்டத்தின் முதல் கட்டத்தில் 2000 கோடி ரூபாய்க்கு மேல் செலவாகும், ஆண்டுக்கு சுமார் 600 எம்யூ மின்சாரம் உற்பத்தி செய்யப்படும்.
ஒடிசாவில் முதன்முறையாக செயல்படுத்தப்படும் இத்திட்டம், நாட்டிலேயே பெரியதாகும். முதலீடு மற்றும் வேலைவாய்ப்புகளை இது உருவாக்குவதோடு மட்டுமல்லாமல், புதுப்பிக்கத்தக்க எரிசக்தி உற்பத்தி மற்றும் கொள்முதலுக்கான இலக்கை அடைய மாநிலத்திற்கு உதவும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1787993
(Visitor Counter : 179
தொழிலாளர் மற்றும் வேலைவாய்ப்பு அமைச்சகம்
தொழிலாளர் அரசு காப்பீட்டு கழகத்தின் கீழ் 2023 ஜூலை மாதத்தில் 19.88 லட்சம் புதிய தொழிலாளர்கள், பதிவு
2023 ஜூலை மாதத்தில் 19.88 லட்சம் புதிய ஊழியர்கள் சேர்க்கப்பட்டுள்ளனர் என்று தொழிலாளர் அரசு காப்பீட்டுக் கழகத்தின்  தற்காலிக சம்பளப் பட்டியல் தரவு தெரிவிக்கிறது.
2023 ஜூலை மாதத்தில் சுமார் 27,870 புதிய நிறுவனங்கள் பதிவு செய்யப்பட்டு தொழிலாளர் அரசு காப்பீட்டு திட்டம் சமூக பாதுகாப்பு அமைப்பின் கீழ் கொண்டு வரப்பட்டுள்ளன.
ஜூலை மாதத்தில் சேர்க்கப்பட்ட மொத்த 19.88 லட்சம் ஊழியர்களில், 25 வயதிற்குட்பட்ட 9.54 லட்சம் ஊழியர்கள் புதிய பதிவுகளில் பெரும்பான்மையாக உள்ளனர். இது மொத்த ஊழியர்களில் 47.9% ஆகும்.
ஊதிய தரவுகளின் பாலின வாரியான பகுப்பாய்வு, 2023 ஜூலையில் பெண் உறுப்பினர்களின் நிகர சேர்க்கை 3.82 லட்சமாக இருப்பதைக் குறிக்கிறது. 2023 ஜூலை மாதத்தில் மொத்தம் 52 திருநங்கைகள் இ.எஸ்.ஐ திட்டத்தின் கீழ் பதிவு செய்துள்ளதாக தரவு காட்டுகிறது. சமூகத்தின் ஒவ்வொரு பிரிவினருக்கும் அதன் நன்மைகளை வழங்க தொழிலாளர் அரசு காப்பீட்டுக் கழகம் உறுதிபூண்டுள்ளது என்பதை இது காட்டுகிறது.
தரவு உருவாக்கம் ஒரு தொடர்ச்சியான நடவடிக்கை என்பதால் சம்பளப் பட்டியல் தரவு தற்காலிகமானது.